《满江红 登双清亭同暄午作，用吕圣求体》
宋代·李恰

蠡道千盘，孤亭在、江心矗峙。寥天阔、四围云水。林翠静从栏槛落，幽峦峭共楼台倚。

数归帆、无数夕阳明，微风起。

襟袖润，空漾里。歌啸发，樽晷底。剔苍苔遗碣，手扪残字。

宝墨苍凉罍旧渺，白波浩荡浮生寄。访灵踪、吾欲结茅庵，从兹始。

作者简介：宋赣州赣县人，字和卿，号云峰居士。李珙子。孝宗淳熙间进士。授安福县尉，累迁左司谏。尝上封事，辞气激烈。因忤韩侂胄罢归，筑圃云峰以居。